Diari Oficial de la Generalitat Valenciana


Sumari del DOGV 5227, del 27-03-2006 (2006/3392)

DECRET 34/2006, de 24 de març, del Consell de la Generalitat, pel qual es modifica el Decret 99/1995, de 16 de maig, del Consell de la Generalitat, de reordenació del sistema retributiu corresponent al personal al servei de l'administració del Consell de la Generalitat i de les entitats autònomes que en depenen.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2006/03/24/34/dof/vci/html**

### Dades del document

Número de DOGV
:   5227

Data del DOGV
:   27-03-2006

Secció del DOGV
:   I. DISPOSICIONS GENERALS

Número del document
:   2006/3392


Data del document
:   24-03-2006

Organisme emissor
:   Conselleria de Justícia, Interior i Administracions Públiques

Tipus de document
:   Decret

Anàlisi jurídica

 Descriptors 

:   * qualificació del personal
    * escala de salaris
    * salari
    * renda complementària
    * funcionari
    * legislació

DECRET 34/2006, de 24 de març, del Consell de la Generalitat, pel qual es modifica el Decret 99/1995, de 16 de maig, del Consell de la Generalitat, de reordenació del sistema retributiu corresponent al personal al servei de l'administració del Consell de la Generalitat i de les entitats autònomes que en depenen. [2006/F3392]  
Pel Decret 99/1995, de 16 de maig, del Consell de la Generalitat, es va reordenar el sistema retributiu corresponent al personal al servei de l'administració del Consell de la Generalitat i de les entitats autònomes que en depenen.   
Per tant, es van reordenar les retribucions complementàries dels llocs de treball dependents de l'administració del Consell de la Generalitat, i es va adequar la quantia del complement específic a cada lloc de treball.   
El Decret 56/2004, de 16 abril, del Consell de la Generalitat, va modificar el Decret 99/1995, de 16 de maig, del Consell de la Generalitat, i va introduir la creació d'un nou component del complement específic, denominat compensatori, d'aplicació al personal al servei de l'administració del Consell de la Generalitat i de les entitats autònomes que en depenen.   
L'Acord de la Mesa General de Negociació sobre mesures retributives dels empleats públics en l'exercici 2006, subscrit en data 25 d'octubre de 2005, va introduir una modificació en el sistema de càlcul del component del complement específic denominat compensatori.  
Per tot això, acreditada la prèvia negociació sindical, a proposta del conseller de Justícia, Interior i Administracions Públiques, oït el Consell Jurídic Consultiu de la Comunitat Valenciana i amb la deliberació prèvia del Consell de la Generalitat, en la reunió del dia 24 de març de 2006,   
DECRETE  
Article únic   
Es fa una nova redacció de l'article 8 del Decret 99/1995, de 16 de maig, del Consell de la Generalitat, pel qual es va reordenar el sistema retributiu corresponent al personal al servei de l'administració del Consell de la Generalitat i de les entitats autònomes que en depenen, en els termes següents:  
«Es crea el component compensatori del complement específic. Este component es meritarà junt amb les mensualitats corresponents als mesos de març i setembre, per una quantia equivalent al 20 per cent de l'import mensual del complement de destinació que es perceba.»  
DISPOSICIÓ DEROGATÒRIA  
Des de l'1 de gener de 2006 queda derogat el Decret 56/2004, de 16 d'abril, del Consell de la Generalitat, pel qual es va modificar el Decret 99/1995, de 16 de maig, del Consell de la Generalitat, de reordenació del sistema retributiu corresponent al personal al servei de l'administració del Consell de la Generalitat i de les entitats autònomes que en depenen.   
DISPOSICIÓ FINAL  
El que disposa el present decret produirà efectes a partir del dia 1 de gener de 2006.   
València, 24 de març de 2006  
El president de la Generalitat,  
FRANCISCO CAMPS ORTIZ  
El conseller de Justícia, Interior i Administracions Públiques,  
MIGUEL PERALTA VIÑES


Còpia Permalink ELI